Poznámky dejepis 6.B, 6.C **strana 59-63**

**Svet za hranicami Ríma**

* územia pod Rímskou ríšou boli zväčša bohaté a ľudnaté, mali úrodnú pôdu, veľké mestá a mali tiež vybudované kvalitné cesty
* rozsiahlu časť vtedajšej Európy pokrývali nepriechodné lesy, močiare a bolo tam len veľmi málo úrodnej pôdy

Rodové spoločenstvá

* za hranicami Rímskej ríše sa ľudia združovali podľa príbuzenských zväzkov, a vytvárali sa kmene
* život v rodových zväzkoch ľuďom pomáhal prežiť v ťažkých podmienkach

Na severe rímskej hranice sa nachádzali *germánske kmene* a severne od nich žili *Slovania*. Z ázijských stepí zas do Európy prenikali kočovné *nomádske kmene*.

Rimania tieto kmene nazývali *barbarmi*, pretože mali inú kultúru (zaostalejšia), a taktiež neovládali jazyk Rimanov – latinčinu.

*Barbarské kráľovstvá*

* na troskách Západorímskej ríše začali vznikať tzv. Barbarské kráľovstvá (Franská ríša, Ostrogóti, Vandali, Vizigóti), ktoré vytvárali hlavne *germánske kmene*

*Slovania*

* do Európy z pravlasti približne 5. stor.
* pôvodné sídla Slovanov – rozsiahle územie medzi riekami Odra, Visla a stredný Dneper
* ich obydlia sa nazývali zemnice
* živilo ich roľníctvo a lov
* Slovanských kmeňov bolo veľa a spájal ich podobný jazyk
* Na naše územie prišli Slovania cez priesmyky v Karpatoch a z juhu z oblastí okolo Dunaja
* Osídlili hlavne nížiny, kde sa venovali roľníctvu a pastierstvu, a rybolovu

*Germáni*

* Germánske kmene žili na prelome letopočtov medzi riekami Rýn a Dunaj, bolo to územie hustých lesov
* Ich obydlia boli veľmi jednoduché, strechy pokrývala slama alebo tŕstie, zvyčajne ich stavali na lesných čistinkách
* Živili sa chovom hovädzieho dobytka a koní, ale aj poľnohospodárstvom

*Nomádi – kočovníci*

* Žili na rozľahlých stepiach v Ázii, kočovali, hľadali pastviny pre svoje stáda koní
* Ak sa pastviny spásli, alebo ich zničilo nepriaznivé počasie, útočili na iné oblasti

**Sťahovanie národov**

* Zhruba v druhej polovici 4. stor. začalo sťahovanie národov (4.-8.stor.) - skoro všetky kmene si hľadali nové sídla
* Príčiny sťahovania: zhoršená klíma, vyčerpaná pôda, preľudnenosť kmeňov, dobyvatelia, nedostatky potravy
* Príchod nových kmeňov na osídlené územia sa sebou priniesol krviprelievanie, rabovanie, plienenie, a na mnohých územiach zavládol chaos

Slovania

* V čase sťahovania národov opustili svoje pôvodné sídla a sťahovali sa viacerými smermi
* Delíme ich na: 1, Východní Slovania

 2, Južní Slovania

 3, Západní Slovania

V dobe sťahovania národov, pri presunoch, dobyli germánske kmene Vizigótov a Vandalov, krátko po sebe Rím (nebol dobytý vyše 700 rokov). V roku 476 zanikla Západorímska ríša, čím sa datuje koniec stredoveku a začiatok nového obdobia – stredoveku. Na troskách Západorímskej ríše vznikli tzv. barbarské kráľovstvá.

Noví dobyvatelia – väčšinou pôvodné obyvateľstvo vyhnali do hôr, mestá spustli, ničili domy, cesty, mosty, vodovody. V celej Európe sa zmenil životný štýl a menili sa aj štáty.

**Po naučení sa učiva, odpovedajte písomne do zošita na otázky:**

1. Čo sú to rodové spoločenstvá?
2. Kde bolo pôvodné sídlo Slovanov?
3. Kde žili Germánske kmene a čím sa živili?
4. Kde žili Nomádi?
5. Kedy sa začalo sťahovanie národov?
6. Čo bolo príčinou sťahovania národov?
7. Čo vzniklo na troskách Západorímskej ríše?